# kaout ezhomm da ober un dra bennak
## Brezhoneg
### Etimologiezh

    Eus kaout ezhomm, da, hag ober un dra bennak.

### Troienn verb

kaout ezhomm da ober un dra bennak
* Bezañ ret da unan bennak ober tra pe dra:
** — N'en doa ket a izoum da lakaat kement-se a evez. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 277.)
** - O ! n'he deus ket bet ezomm da vont da bell. Selaouit kentoc'h... — (Tad Medar, Diwar c'hoarzin..., Ar Vuhez Kristen, Rosko, 1945, p. 11.)
** N'e-nevoa ket ezomm d'ober trouz d'e verh abalamour ma oa dimezet d'eur pillaouer. — (Jules Gros, Le trésor du breton parlé Deuxième Partie, 1970, p. 550.)
** An hini e-nevez ezomm da labourad a rank plegañ. — (Jules Gros, Le trésor du breton parlé Troisième Partie, 1974, p. 193.)
** Me am boa ezhomm da vont d'ar gêr. — (Jules Gros, Le trésor du breton parlé Troisième Partie, 1974, p. 96.)

#### Divinadelloù

* Ped toull ha ped toullez a zo ac'hann da Vontroulez ? – N'az-teus ket ezomm da c'houl (c'houlenn) : pep hini e-neus e doull. — (Jules Gros, Le trésor du breton parlé Troisième Partie, 1974, p. 328.)

#### Krennlavaroù

* N'eus ket ezomm da gemer un den bihan evid espern boued nag unan braz evid ober muioc'h a labour. — (Jules Gros, Le trésor du breton parlé Troisième Partie, 1974, p. 303.)